Dječji vrtić ZVIREK

Mlinarska cesta 34

Stubičke Toplice

KLASA:601-07/21-01/01

URBROJ:2113-27-04-21-2

U Stubičkim Toplicama, 20.01.2021.

Na temelju članka 36. Statuta Dječjeg vrtića ZVIREK (KLASA: 601-07/19-01/01,URBROJ:2113-27-04-19-5 od 17. lipnja 2019.) Upravno vijeće Dječjeg vrtića ZVIREK donijelo na svojoj 35. sjednici održanoj dana 20. siječnja 2021. godine

PROTOKOL POSTUPANJA U SLUČAJU POTRESA

Popis odgovornih osoba, radnika osposobljenih za rukovođenje evakuacijom i spašavanjem, radnika osposobljenih za pružanje prve pomoći

1. Kristina Ljubić, ravnateljica- odgovorna osoba
2. Dominik Špoljar, domar- voditelj evakuacije i spašavanja
3. Lidija Kapac, odgojiteljica- zamjenik voditelja evakuacije i spašavanja
4. Andreja Čačko, odgojiteljica- član ekipe za evakuaciju i spašavanje
5. Ivana Lukić Habulin, odgojiteljica- član ekipe za evakuaciju i spašavanje
6. Maja Štefanec Herak, stručna suradnica- član ekipe za evakuaciju i spašavanje
7. Martina Pihač, odgojiteljica, medicinska sestra- osposobljena za pružanje prve pomoći
8. Andreja Očko Krušelj, odgojiteljica- osposobljena za pružanje prve pomoći

Domar isključuje plin, kuharica isključuje struju.

Prva pomoć nalazi se u kabinetu stručne službe, van iz prostora vrtića iznosi ju stručna suradnica.

Plan puta evakuacije prema odgojnim skupinama starija skupine izlaze prve.

Sve skupine izlaze na glavni ulaz i odlaze na zborno mjesto- parkiralište ispod vrtića, ukoliko bi došlo do nemogućnosti izlaza na glavni ulaz, odgojiteljice iz srednje vrtićke skupine trebaju provjeriti sporedni izlaz/ulaz prema parkiralištu za osoblje vrtića.

Spremačica koja se zatekne na radnom mjestu i kuharica pomažu mlađoj jasličkoj skupini (zelena soba).

Stručna suradnica i spremačica iz popodnevne smjene pomaže starijoj jasličkoj skupini (plava soba).

Računovodstvena radnica pomaže mlađoj vrtićkoj skupini (roza soba)

Ravnateljica kontrolira evakuaciju djece i zaposlenika, obavještava nadležne službe i roditelje o situaciji u vrtiću.

PONAŠANJE TIJEKOM POTRESA

* Obavezno ostanite UNUTAR građevine dok traje potres
* Zadržite prisebnost
* Kratko uputite djecu da se sagnu i zaštite glavu i vrat rukama
* Smjestite se ispod stabilnog stola pri čemu djeca jednom rukom drže nogu od stola kako se stol ne bi pomaknuo, a drugom zaštitite glavu i vrat
* Ako nema stolova, čučnuti uz nosivi zid i kutove sobe gdje nema prozora niti stvari na zidovima-štiti glavu i vrat
* Odmaknite djecu od polica, staklenih stijena, pregradnih zidova, prozora
* Ako su djeca u krevetićima, neka ostanu u njima, okrenu sa na trbuh, zaštite glavu i vrat te ukoliko ste u mogućnosti prekrijte djecu dekama
* Ako su djeca vani odmaknuti se od zgrada, ograda, visokog drveća, električnih stupova

AKO STE POD RUŠEVINAMA

* Pokušajte održati prisebnost i smiriti djecu, uputite ih da se što manje kreću
* Uputite djecu da prekriju usta dijelom odjeće
* Lagano udarajte po cijevima ili zidu kako bi vas spasioci mogli pronaći, ukoliko vam je pri ruci možete koristiti udaraljke, zvečke, zviždaljke i ostale instrumente (ne vičite ukoliko ne morate kako biste spriječili udisanje prašine)

PONAŠANJE NAKON POTRESA

* Kad prestane potres odmah izađite na predviđeni izlaz vodeći računa da povedete svu djecu, imenik djece, osobne stvari
* Smjestite se na predviđeno mjesto na parkiralištu, budite spremni na naknadno podrhtavanje tla
* Pokušajte cijelo vrijeme održati prisebnost, provjerite ima li ozlijeđene djece i jesu li sva djeca izašla
* Ako je dijete ozlijeđeno postupate prema protokolu o pružanju prve pomoći ozlijeđenom djetetu
* Ako nisu sva djeca izašla prebrojite ih još jednom i prvog dostupnog djelatnika uputite da se vrati u objekt i provjeri prostore- ne smijete napustiti odgojno-obrazovnu skupinu bez osiguranog nadzora djece
* Ako su prisutna oba odgojitelja, jedan se vraća po dijete
* Ako je zimski period, prema procjeni situacije i trenutnog stanja vratiti se naknadno po odjeću, obuću, pokrivače
* Voditi računa da se osobe ne zadržavaju dugo u prostoru i da uzmu osnovne i najnužnije stvari za obući djeci

PRIPREMNE PREVENTIVNE RADNJE ZA KOJE SU ODGOVORNI DJELATNICI VRTIĆA

* Redovite godišnje vježbe na razini cijelog vrtića
* UVIJEK PRILIKOM DOLASKA DJECE U VRTIĆ EVIDENTIRATI DOLAZAK U LISTU EVIDENCIJE DJECE. EVIDENCIJU PRISUTNOSTI DJECE I IMENIK DRŽATI „NA DOHVAT RUKE“
* Uvijek znati koje izlaze koristimo prema evakuacijskom planu/nacrtu, gdje stoje ključevi, gdje je zborno mjesto, svi izlazi i hodnici moraju biti prohodni i slobodni od stvari
* Primjereno razgovarati sa djecom što je to potres i kako se ponašati ukoliko dođe do njega, kroz igrovne situacije vježbati postupak zaštite prilikom potresa u različitim situacijama i prostorima
* Pokazati djeci najsigurnije mjesto u prostoru, označiti ih, povremeno podsjećati i vježbati
* U uređenju SDB-a, sanitarnih čvorova, predprostora, međuprostora voditi računa o pohranjivanju opreme i pozicioniranju iste: namještaj, police, slike moraju biti stabilne, učvršćene u zidove, teške i staklene stvari smjestiti na niske pozicije
* NAPOMENA: uvijek se prvo zbrinjavaju djeca i osobe zatečene u prostoru vrtića u slučaju potresa ili neke druge opasnosti

Predsjednica Upravnog vijeća

 Dubravka Špiček, mag.oec.